|  |  |
| --- | --- |
| **Hajdúszoboszlói Polgármesteri Hivatal****Városfejlesztési Iroda**4200 Hajdúszoboszló, Hősök tere 1.www.hajduszoboszlo.eu | **33.**…………….…………………….....sorszám |

|  |  |  |
| --- | --- | --- |
| Ügyiratszám: HSZ/6653/2024.A 2024. március hó 21-i képviselő-testületi ülés jegyzőkönyvének melléklete | Ügyintéző: | aláíró  |
| Törvényességi ellenőrzést végezte (jegyző/aljegyző kézjegye): |  |
| Megtárgyalja (bizottságok megnevezése): | Városfejlesztési és Műszaki BizottságPénzügyi és Gazdasági Bizottság |
| Döntés jellege: | egyszerű többség |

## E L Ő T E R J E S Z T É S

**közterületek felújítása keret felhasználására**

**Tisztelt Képviselő-testület!**

**Tisztelt Bizottságok!**

A 2024. évi jóváhagyott városi költségvetésben közterületek felújítására 120 M Ft került elkülönítésre, amelyből a 2024. februári képviselő testületi ülésen 1.327.150,- Ft értékű felújítás elvégzéséről született már döntés a 8. körzetet érintően.

A rendelkezésre álló forrás a nyolc körzetben egységesen bruttó 15 M Ft összegű felújításra ad lehetőséget. Ezen keretből számos helyszínt érintő felújítási munkálatok készülhetnek el. Az elmúlt időszakban általunk észlelt, a lakosság részéről jelzett, illetve a körzet egyéni képviselője által javasolt feladatok felmérése, költségelése már folyamatban van, a döntést követően a megvalósítás kezdetét veheti. A keret rugalmas és hatékony felhasználása érdekében javasoljuk, hogy képviselői jelzések és a szakiroda véleménye alapján a Városgazdálkodási Zrt. minél előbb megkezdje a munkát. Ezt a kedvező időjárási körülmények is lehetővé teszik, a megvalósítás üteme ezáltal folyamatos lehet.

Kérjük a Tisztelt Képviselő-testületet/Bizottságokat előterjesztésünket megtárgyalni, döntését meghozni szíveskedjen.

**Határozati javaslat:**

***„Hajdúszoboszló Város Önkormányzata Képviselő-testületének …/2024. (III.21.) határozata***

***Hajdúszoboszló Város Önkormányzatának Képviselő-testülete támogatja, hogy a 2024. évi költségvetés közterületek felújítási kerete (14. sz. melléklet, 1/ÖK sora) Hajdúszoboszló 8 választókörzete között egyenlő arányban, körzetenként bruttó 15 M Ft összegben kerüljön felhasználásra.***

***Felkéri a Városgazdálkodási Nonprofit Zrt.-t és Városfejlesztési Irodát, hogy a beérkezett igények alapján, a rendelkezésre álló keretösszeg mértékéig, az adott választókörzet egyéni képviselőjével történt egyeztetést követően határozzák meg az elvégzendő feladatokat.***

 ***Hajdúszoboszló Város Önkormányzatának Képviselő-testülete a munkálatok elvégzésével a Hajdúszoboszlói Városgazdálkodási Nonprofit Zrt.-t bízza meg.***

***Felkéri a Jegyzőt, a keret felhasználása során elvégzett feladatokról adjon tájékoztatást - legkésőbb a 2024. évi beruházásokról, felújításokról szóló beszámoló keretében - a Képviselő-testület részére.***

***Felelős: Polgármester***

 ***Jegyző***

***Határidő: 2024. december 31.”***

Hajdúszoboszló, 2024. március 18.

Szilágyiné Pál Gyöngyi

városfejlesztési irodavezető